ઔડાએ જાણીજોઇને સાંતેજ ગામની સીમમાં આવેલા ‘બાયોમેડિકલ વેસ્ટ ઇન્સીનરેટર પ્લાન્ટ’ની આસપાસની જમીનોને ખેતી અને ઔદ્યોગિક ઝોનમાં મુકી હતી જેની પાછળનો આશય એવો હતો કે, ‘બાયોમેડિકલ વેસ્ટ ઇન્સીનરેટર પ્લાન્ટ’ની આસપાસની જમીનોમાં રહેણાંક ઝોન મુકવાથી ભવિષ્યમાં રહેવા આવનારા નાગરિકોને સ્વાસ્થ્યને ખતરો ઉભા થઇ શકે છે પણ ડેવલપમેન્ટ પ્લાનને મંજુર થયાને માંડ હજુ ત્રણ વર્ષ પણ વિત્યાં નથી ત્યાં તો સાંતેજ ગામની સીમમાં ‘બાયોમેડિકલ વેસ્ટ ઇન્સીનરેટર પ્લાન્ટ’ની ૫૦૦ મીટરની ત્રિજ્યામાં આવેલી ૪૫ ટકા જમીનોનો ઝોનફેર કરી દેવાયો છે.